2017年10月18號晚黑十一點，八達新邨亨通樓五樓樓梯間傳出石油氣味，消防到場響一個單位廚房入面渠口位探測到濃度係200ppm嘅硫化氫，隨即向渠口灌水，再用儀器探測，讀數係1ppm，隊員之後搜索其他樓層冇發現，現場冇明火、冇傷病者，事件入面有七個住客自行疏散到地下，初步調查事件係天台排氣管壞咗搞到氣體積聚，之後響10月24號，有住戶懷疑排氣管過窄搞到安全隱患召開記者會。